У! Къваридаб букIана МахIмудил гIумруго. ЧIчIалде щолареб рокьуца гуревги, рокьи бигъиналъе гIиллалъун ккараб мискинлъиялъги кIвекIана кIудияв шагIир. Гьеб гIечIелъубе гIасрудал жагьиллъиялъги жиндир гьаглъиялъул цIал цIакъ гIемер жемизе гьабуна поэтасул хIеренаб ракIалде. Гьесда бихьана наибасул тагIзирги, туснахъалъул хьуриги, жиндирго инсуца жиндир кучIдул рухIараб къоги, къотIи букIарай гьудулалъги гъересиго инкар гьабураб балагьаб лахIзатги.